Συντεταγμένες: 16°29′42″S 68°08′14″W﻿ / ﻿16.4951°S 68.1372°W﻿ / -16.4951; -68.1372

Η **Λα Πας** (επίσημα *Nuestra Señora de La Paz* = Η Κυρία μας της Ειρήνης, ισπανική  προφορά ΔΦΑ: [ˈnwes.tɾa seˈɲoɾa ðe la pas], ή **Τσουκιγιάπου**, γλώσσα Αϊμάρα: *chuqi* = χρυσός, *yapu* = αγρόκτημα) είναι πόλη της Νότιας Αμερικής, η διοικητική πρωτεύουσα της Βολιβίας, καθώς και πρωτεύουσα ομώνυμου διαμερίσματος της Βολιβίας. Σύμφωνα με την απογραφή του 2001, η πόλη είχε πληθυσμό γύρω στο ένα εκατομμύριο κατοίκους, ενώ το 2005 ο πληθυσμός της ήταν κατ' εκτίμηση 1.250.000 κάτοικοι. Σημερινός δήμαρχος της Λα Πας είναι ο Λουίς Αντόνιο Ρεβίγια Ερέρο.

Γεωγραφία
---------

Η Λα Πας είναι χτισμένη στο άνω μέρος της κοιλάδας του ποταμού Τσοκεγιάπου στις Άνδεις, σε μεσοσταθμικό υψόμετρο 3.632 μέτρα πάνω από την επιφάνεια της θάλασσας. Με αυτό το υψόμετρο, είναι η υψηλότερη πρωτεύουσα στον κόσμο. Λίγο ψηλότερα βρίσκεται ένα οροπέδιο, όπου είναι χτισμένη η πόλη Ελ Άλτο και το ομώνυμο διεθνές αεροδρόμιο που εξυπηρετεί την πρωτεύουσα, σε υψόμετρο 4.058 μέτρα. Οι γεωγραφικές συντεταγμένες της Λα Πας είναι 16°30' νότιο πλάτος και 68°08' δυτικό μήκος. Η έκταση της πόλεως είναι 470 τετραγωνικά χιλιόμετρα.

Η Λα Πας διακρίνεται για την ασυνήθιστη τοπογραφία της, τις μοναδικές αγορές της και τον παραδοσιακό πολιτισμό της.

Ιστορία
-------

Η Λα Πας ιδρύθηκε στις 20 Οκτωβρίου 1548 από τον Αλόνσο δε Μεντόσα (αμερικάνικα ισπανικά) ή Μεντόθα (καστιλιάνικα ισπανικά) στη θέση του ινδιάνικου οικισμού Τσουκιάγκο. Το όνομά της της δόθηκε σε ανάμνηση της αποκαταστάσεως της ειρήνης μετά την εξέγερση του Γκονσάλο Πισάρρο και των κονκισταδόρες του 4 χρόνια νωρίτερα ενάντια στον Μπλάσκο Νούνιες Βέλα, τον πρώτο αντιβασιλέα του Περού. Το 1825, μετά την αποφασιστική νίκη των δημοκρατικών κατά του ισπανικού στρατού στο Αγιακούτσο, στους πολέμους της ανεξαρτησίας της Νότιας Αμερικής, το πλήρες όνομα της πόλεως άλλαξε σε *Λα Πας ντε Αγιακούτσο*, δηλαδή «Η Ειρήνη του Αγιακούτσο».

Το 1898 η Λα Πας έγινε η ντε φάκτο έδρα για την εθνική κυβέρνηση της Βολιβίας, ενώ η Σούκρε παρέμεινε η ονομαστική «ιστορική πρωτεύουσα». Αυτή η μεταβολή αντανακλούσε τη μετατόπιση της βολιβιανής οικονομίας από τα εξαντλημένα πλέον ορυχεία αργύρου στο Ποτοσί στην εκμετάλλευση των κοιτασμάτων κασσιτέρου κοντά στο Ορούρο, και τη συνακόλουθη ανακατανομή στην οικονομική και πολιτική ισχύ των διάφορων ελίτ.

Κλίμα
-----

Κλιματικό διάγραμμα της Λα Πας
Εξαιτίας του πολύ μεγάλου υψομέτρου της, ο καιρός στη Λα Πας είναι δροσερός σε όλη τη διάρκεια του έτους, ενώ η ημερήσια διακύμανση της θερμοκρασίας είναι συνήθως μεγάλη. Το κλίμα είναι σχετικώς ξηρό, με βροχές κυρίως από τον Νοέμβριο ως τον Μάρτιο.

**Κλιματικός πίνακας**|   | ΙΑΝ | ΦΕΒ | ΜΑΡ | ΑΠΡ | ΜΑΪ | ΙΟΥΝ | ΙΟΥΛ | ΑΥΓ | ΣΕΠ | ΟΚΤ | ΝΟΕΜ | ΔΕΚ | ΜΕΣΗ ΕΤΗΣΙΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| Μέση ημερήσια μέγιστη θερμοκρασία (°C) | 17 | 17 | 18 | 18 | 18 | 17 | 17 | 17 | 18 | 19 | 19 | 18 | 17.75 |
| Μέση ημερήσια ελάχιστη θερμοκρασία (°C) | 6 | 6 | 6 | 4 | 3 | 1 | 1 | 2 | 3 | 4 | 6 | 6 | 4 |
| Μέση μηνιαία βροχόπτωση (mm) | 114 | 107 | 66 | 33 | 13 | 8 | 10 | 13 | 28 | 41 | 48 | 94 | 558 |
| **Πηγή:**  |

Διάφορα
-------

* Η Λα Πας, εκτός από υψηλότερη πρωτεύουσα στον κόσμο, φιλοξενεί και το υψηλότερο γήπεδο γκολφ του κόσμου. Ο αέρας είναι τόσο αραιός, ώστε μια καλοχτυπημένη μπαλιά θα διανύσει αρκετά μέτρα περισσότερα από ό,τι στο επίπεδο της θάλασσας.
* Ο κύριος δρόμος από τη Λα Πας στο Γιούνγκας ανακηρύχθηκε «Πιο επικίνδυνος δρόμος στον κόσμο», με εκατοντάδες νεκρούς κάθε χρόνο μόνο σε ένα τμήμα μήκους 80 χιλιομέτρων.

Εικόνες
-------

* Η Κεντρική Τράπεζα της Βολιβίας στη Λα ΠαςΗ Κεντρική Τράπεζα της Βολιβίας στη Λα Πας
* Το κέντρο της πόληςΤο κέντρο της πόλης
* Η Λα Πας τη νύχτα Η Λα Πας τη νύχτα
* Η Πλατεία Μουρίγιο (Plaza Murillo), με κυβερνητικό κτήριο και τη Βουλή στο βάθος Η Πλατεία Μουρίγιο (Plaza Murillo), με κυβερνητικό κτήριο και τη Βουλή στο βάθος
* Το Σαν ΧόρχεΤο Σαν Χόρχε
* Η Πλατεία του Αγίου ΦραγκίσκουΗ Πλατεία του Αγίου Φραγκίσκου

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 85. Ανακτήθηκε στις 6  Αυγούστου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λα Πας** |

* ΔΟΜΗ: Λα Πας
* greek.enacademic.com: Λα Πας
* paideiaonline.gr: Λα Πας
* Δημοτικές αρχές της Λα Πας
* Μουσεία της Λα Πας
* Εκδρομές στα περίχωρα
* Ινστιτούτο Παθολογίας Μεγάλου Υψομέτρου (IPPA) στη Λα Πας
* Βολιβιανός «Χρυσός Οδηγός»
* 17 εικόνες της Λα Πας
* «Ο πιο επικίνδυνος δρόμος στον κόσμο»
* Ποδηλασία στον «Δρόμο του Θανάτου»

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πρωτεύουσες κρατών της Νότιας Αμερικής |
| --- |
|  |
| Ανεξάρτητα Κράτη | 
* Ασουνσιόν
* Καράκας
* Κίτο
* Λα Πας
* Λίμα
* Μοντεβιδέο
* Μπογκοτά
* Μπουένος Άιρες
* Μπραζίλια
* Παραμαρίμπο
* Σαντιάγο
* Τζωρτζτάουν
 |
|  |
| Εξαρτημένα Εδάφη | 
* Βίλλεμσταντ
* Καγιέν
* Κράλεντικ
* Οράνιεστατ
* Κίνγκ Έντουαρντ Πόιντ
* Στάνλεϋ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136029218
* LCCN: n79066589
* GND: 4127847-1
* SUDOC: 02726288X
* NKC: xx0174132

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αμερική
 |

 |